ZÁPISNICA č. 7/2015

z pracovného rokovania Komisie sociálnych vecí a bývania, ktoré sa konalo dňa 23. júna 2015 

Prítomní: podľa prezenčnej listiny

Program:
1.	Otvorenie

2.	Materiály na rokovanie MR a MZ
2.1	Návrh nového znenia VZN MČ BA-NM o dodržiavaní čistoty a poriadku na území mestskej časti Bratislava-Nové Mesto, ktorým sa zrušuje VZN MČ BA-NM č. 4/1996 o doržiavaní čistoty a poriadku na území mestskej časti Bratislava-Nové Mesto
2.2	Návrh na prijatie Mestskej časti Bratislava-Nové Mesto do spolku „Nové Mestá v Európe“

3.	Prerokovanie materiálov z oddelenia výstavby a investícii, vnútornej správy a správy bytov a nebytových priestorov
4.	Prerokovanie žiadostí o poskytnutie jednorazových finančných výpomocí a letnej detskej rekreácie pre deti zo sociálne slabších rodín 
P
5.	Rôzne	
	
K bodu 1 – Otvorenie 
Rokovanie komisie otvoril a viedol predseda komisie Peter Ágoston. Na podnet Mgr. Nováka, vedúceho oddelenia školstva MÚ BNM, navrhol zmenu v rokovaní komisie podľa pozvánky, a to prerokovaním dodatočne predloženého  materiálu, VZN MČ BA-NM č. ../2015 o výške príspevku rodičov na čiastočnú úhradu nákladov v školách a školských zariadeniach zriadených mestskou časťou Bratislava-Nové Mesto, ako prvého a na návrh poslanca MZ MČ BNM Mgr. Dana Sládeka, Návrh uznesenia Miestneho zastupiteľstva mestskej časti Bratislava-Nové Mesto od spracovateľov JUDr. Richarda Mikulca a Mgr. Dana Sládeka, ako druhého. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	
 
K bodu 2 - Materiály na rokovanie MR
2.1.	Návrh  nového znenia VZN  MČ BA-NM o dodržiavaní čistoty a poriadku na území mestskej časti Bratislava-Nové Mesto, ktorým sa zrušuje VZN MČ BNM č. 4/1996 o dodržiavaní čistoty a poriadku na území mestskej časti Bratislava-Nové Mesto 
Komisia prerokovala predložený návrh a odporučila MR a MZ MČ BNM tento schváliť bez pripomienok.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

2.2.	Návrh na prijatie Mestskej časti Btatislava-Nové Mesto do spolku „Nové Mestá v Európe“
Komisia prerokovala predložený materiál a svoje stanovisko členovia vyjadrili hlasovaním.
Hlasovanie:	PRÍTOMNÍ:	5	
	ZA:		0	
	PROTI:	5	
	ZDRŽAL SA:	0	
K bodu 3 – Prerokovanie materiálov z oddelenia výstavby a investícii,  správy bytov a nebytových priestorov a vnútornej správy

3.1	Kontrola plnenia uznesení a úloh komisie SVaB

3.1.1	B. A., Riazanská č. 56 – žiadosť menovanej o poskytnutie bytu odsúhlasilo miestne zastupiteľstvo a starosta Mgr. Rudolf Kusý. Po telefonickom oznámení dňa 26. 06. 2015 pani B. požiadala o nájom bytu na Bojnickej 19/15 až od 01. 08. 2015. 
3.1.2	L. M., Bojnická č. 25 – poslanecký prieskum či menovaná býva v byte vykonajú p. Ágoston a Ing. Šebejová. Úloha trvá.
3.1.3	Vykonanie poslaneckého prieskumu
Poslanecký prieskum bol vykonaný v týchto rodinách :
 - F. O., Bratislava-Nové Mesto – prieskum vykonali p. Ágoston a Ing. Šebejová. Pani Farkašová s dvoma vnúčatami, ktoré jej boli zverené do výchovy, má zabezpečené bývanie v ubytovni Fortuna. Pracuje v EKO-podniku VPS. Po informácii o výške nájomného a elektrickej energie v byte na Bojnickej ul. písomne oznámila, že nemá záujem o nájom bytu  na Bojnnickej ul.
- M. M., Sibírska č. 4 – prieskum bytových pomerov vykonala Ing. Šebejová.  Menovaná býva s druhom a synom s rodičmi v štvorizbovom byte. V auguste sa jej má narodiť druhé dieťa. Pani M. bola pozrieť byt na Bojnickej ul. č. 21/35, o ktorý prejavila záujem. Komisia opakovane prerokuje žiadosť menovanej na septembrovom zasadnutí.
- R. D., Tehelná č. 25 a P. M., Ľubľanská č. 2 - Ing. Gašpierik a JUDr. Mikulec vykonali poslanecký prieskum bytových pomerov menovaných. Zistenia  komisia prerokuje na nasledujúcom zasadnutí.
Komisia odporučila vykonať poslanecký prieskum bytových pomerov ďalších žiadateľov zo zoznamu o nájom bytu:
- S. Ján, Bojnická 25, V. M., Olbrachtova č. 9 - poslanecký prieskum vykonajú p. Ágoston a Ing. Šebejová. Úloha trvá.
Prerokovanie zoznamu neplatičov
Oddelenie VaI, vnútornej správy, správy bytov a nebytových priestorov predložilo na rokovanie komisie aktuálny zoznam 54 neplatičov z ktorých 14 má nedoplatok nad 500,- €. Zoznam komisia prerokuje na nasledujúcom zasadnutí.

3.2.	Prerokovanie ďalších materiálov z oddelenia pre správu bytov a nebytových priestorov

3.2.1.	Z. B., Bojnická č. 25/38 a M. V., Bojnická č. 23/13 – žiadali o predĺženie nájmu bytu. Na pokyn komisie vykonala poslanecký prieskum v byte menovaných p. Ing. Kaducová, členka komisie. Zistila, že obidve nájomníčky v poskytnutom byte bývajú s rodinnými príslušníkmi, čo potvrdila podpisom aj dôverníčka p. S.. Vzhľadom k tomu, komisia odporučila predlžiť nájom bytu menovaným na dva roky s notárskou zápisnicou. 
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	
			
3.2.2.	H. E., Bojnická č. 25/15  – žiadala o súhlas na spoločný nájom k p. A. B., Bojnická č. 25/12, pričom byt, ktorého je nájomníčkou, v tom istom bytovom dome, č. 15 vráti späť mestskej časti. Po súhlase komisie a podpise súhlasu starostom Mgr. Rudolfom Kusým môže menovaná svoj pôvodný byt vrátiť.

3.2.3.	S. I., R. M. a B. B., Príkopová č. 4 - žiadajú o predĺženie nájmu na dobu neurčitú. Komisia prerokovala predloženú žiadosť a nesúhlasila s predĺžením nájmu menovaným na dobu neurčitú.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 4 –	Prerokovanie žiadostí o poskytnutie jednorazových finančných výpomocí

4.1.	R.  P., Ovručská č. 14   - žiada o poskytnutie JFV na zakúpenie ošatenia a obuvi. Komisia po prerokovaní žiadosti odporučila poskytnúť 100,- €.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

4.2.	H. K., Stromová č. 6   - žiada o poskytnutie JFV na úhradu zvýšených výdavkov na štúdium dcéry. Komisia prerokovala žiadosť menovanej a odporučila poskytnúť rodine 200,- €.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0
	
4.3.	P. W., Športová č. 7 - žiada o poskytnutie JFV na preklenutie finančnej tiesne do priznania a vyplatenia dôchodku a úhradu nákladov za lieky. Komisia prerokovala žiadosť menovaného a odporučila  priznať 150,- €.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	
			
4.4.	Prerokovanie letnej detskej rekreácie pre deti  zo sociálne slabších rodín
Pani Janovičová informovala komisiu o postupe pri zabezpečení realizácie letnej detskej rekreácie pre deti zo sociálne slabších rodín. Verejným obstarávaním na zabezpečenie tejto akcie bolo vysúťažené Občianske združenie PRE RADOSŤ, Jasovská č. 27, Bratislava, ktorého cena za pobyt jedného dieťaťa je 116,- €. Zoznam detí bol vyžiadaný z Úradu práce, sociálnych vecí a rodiny, Vazovova č. 7/A, Bratislava. Vyzvaní rodičia a zákonní zástupcovia detí prihlásili 22 detí na pobyt v rekreačnom stredisku Hotel Hlboké, Bojnice v termíne od 13.07. do 20. 07. 2015. Komisia sociálnych vecí a bývania mestskej časti Bratislava-Nové Mesto prerokovala organizovanie LDR a zoznam detí zo sociálne slabších rodín a odporučila účasť 22 detí, podľa priloženého zoznamu, s celkovou úhradou 2 552,- € z rozpočtu mestskej časti podľa platných zásad.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 5 -	Rôzne
Predseda komisie poďakoval prítomným za účasť a aktivitu na rokovaní

Dodatočne zaradené do programu

2.3.	Návrh VZN mestskej časti Bratislava-Nové Mesto č. ../2015 o výške príspevku rodičov na čiastočnú úhradu nákladov v školách a školských zariadeniach zriadených mestskou časťou Bratislava-Nové Mesto.
Mgr. Vladimír Novák, vedúci oddelenia školstva MÚ BNM informoval komisiu o dôvodoch a spôsobe určenia výšky čiastočnej úhrady nákladov v školách a školských zariadeniach zriadených mestskou časťou BA-NM. Komisia prerokovala uvedený materiál a tento odporučila MR a MZ schváliť bez pripomienok. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

2.4.	Návrh uznesenia Miestneho zastupiteľstva mestskej časti Bratislava-Nové Mesto.
Mgr. Dan Sládek, poslanec MZ MČ BNM, informoval komisiu o materiáli, ktorý predkladá JUDr. Richard Mikulec, tajomníkom miestnej rady, v ktorom je navrhnuté zriadiť ďalšiu komisiu Miestneho zastupiteľstva mestskej časti Bratislava-Nové Mesto „Komisiu pre dotácie, granty a mimorozpočtové fondy“ Materiál rieši zmeny a doplnky uznesenia MZ MČ BNM o úlohách komisií ako aj zrušenie Všeobecne záväzného nariadenia mestskej časti Bratislava-Nové Mesto č. 4/2005 zo dňa 18. 10. 2005 o poskytovaní dotácií z rozpočtu mestskej časti, ktoré nadobudlo účinnosť dňa 3. 11. 2005. Komisia prerokovala predložený návrh a tento odporučila MZ MČ BNM schváliť s pripomienkou:
-  aby komisia mala aj úlohu predkladať návrhy na poskytnutie dotácií alebo grantov priamo starostovi alebo miestnemu zastupiteľstvu 
Hlasovanie:	PRÍTOMNÍ:	6	
	ZA:		5	
	PROTI:	1	
	ZDRŽAL SA:	0	

2.5.	Plán kontrolnej činnosti miestneho kontrolóra MČ B-NM na II. Polrok 2015
Komisia prerokovala predložený materiál a tento odporučila doplniť o kontrolu nakladania s finančnými prostriedkami na revitalizáciu parkov v mestskej časti BNM.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

Peter Ágoston v. r.	
predseda komisie SVaB	
Vladislava Janovičová v. r.	
zapisovateľka komisie SVaB